CELEX: 32020D1222
Language: et
Date: 2020-08-24 00:00:00
Title: Komisjoni rakendusotsus (EL) 2020/1222, 24. august 2020, millega kiidetakse heaks tõhusad valgusdiood-välisvalgustid kui innovatiivsed tehnoloogialahendused sisepõlemismootoriga väikeste tarbesõidukite CO2 heite vähendamiseks uue Euroopa sõidutsükli tingimustele tuginedes vastavalt Euroopa Parlamendi ja nõukogu määrusele (EL) 2019/631 (EMPs kohaldatav tekst)

27.8.2020   
               
               
                  ET
               
               
                  Euroopa Liidu Teataja
               
               
                  L 279/5
               
            
         KOMISJONI RAKENDUSOTSUS (EL) 2020/1222,
         24. august 2020,
         millega kiidetakse heaks tõhusad valgusdiood-välisvalgustid kui innovatiivsed tehnoloogialahendused sisepõlemismootoriga väikeste tarbesõidukite CO2 heite vähendamiseks uue Euroopa sõidutsükli tingimustele tuginedes vastavalt Euroopa Parlamendi ja nõukogu määrusele (EL) 2019/631
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 17. aprilli 2019. aasta määrust (EL) 2019/631, millega kehtestatakse uute sõiduautode ja uute väikeste tarbesõidukite CO2 heite normid ning tunnistatakse kehtetuks määrused (EÜ) nr 443/2009 ja (EL) nr 510/2011, (1) eriti selle artikli 11 lõiget 4,
         ning arvestades järgmist:
         
                     (1)
                  
                  
                     19. detsembril 2019 esitasid tootjad Toyota Motor Europe, Opel Automobile GmbH–PSA, FCA Italy S.p.A., Automobiles Citroën, Automobiles Peugeot, PSA Automobiles SA, Audi AG, Ford-Werke GmbH, Jaguar Land Rover Ltd., Hyundai Motor Europe Technical Center GmbH, Škoda Auto a.s., BMW AG, Renault SA, Honda Motor Europe Ltd, Volkswagen AG ja Volkswagen AG Nutzfahrzeuge ühistaotluse (edaspidi „taotlus“), et määruse (EL) 2019/631 artikli 11 kohaselt kiidetaks innovatiivse tehnoloogialahendusena heaks säästlik sõiduki välisvalgustus bensiinil, diislikütusel ja teatavatel alternatiivkütustel töötada saava sisepõlemismootoriga väikeste tarbesõidukite CO2 heite vähendamiseks.
                  
               
                     (2)
                  
                  
                     Taotlust hinnati kooskõlas määruse (EL) 2019/631 artikliga 11, komisjoni rakendusmäärusega (EL) nr 427/2014 (2) ning tehniliste suunistega, mille järgi koostatakse innovatiivse tehnoloogialahenduse heakskiitmise taotlused vastavalt Euroopa Parlamendi ja nõukogu määrusele (EÜ) nr 443/2009 (3) (2018. aasta juuli versioon) (4). Kooskõlas määruse (EL) 2019/631 artikli 11 lõikega 3 oli taotlusele lisatud sõltumatu ja sertifitseeritud asutuse tehtud kontrolliaruanne.
                  
               
                     (3)
                  
                  
                     Taotluses osutatakse CO2 heite vähenemisele, mida ei ole võimalik tõendada komisjoni määruses (EÜ) nr 692/2008 (5) sätestatud uue Euroopa sõidutsükli (NEDC-katse) kohaste mõõtmistega.
                  
               
                     (4)
                  
                  
                     Komisjoni rakendusotsustega 2014/128/EL, (6) (EL) 2015/206, (7) (EL) 2016/160 (8) ja (EL) 2016/587 (9) (edaspidi koos „varasemad heakskiitvad rakendusotsused“) on juba heaks kiidetud valgusdioodide kasutamine sõiduki välisvalgustite tõhususe parandamiseks kui innovatiivne tehnoloogialahendus, mille abil on võimalik vähendada CO2 heidet viisil, mida ei hõlma NEDC-põhises katses tehtud mõõtmised.
                  
               
                     (5)
                  
                  
                     Tuginedes varasemate heakskiitvate rakendusotsuste raames taotluste hindamisel saadud kogemustele ning taotlusega koos esitatud aruannetele ja teabele, on rahuldavalt ja veenvalt tõendatud, et tõhus valgusdiood-välisvalgusti või selle asjakohane kombinatsioon vastab määruse (EL) 2019/631 artiklis 11 ja rakendusmääruses (EL) nr 427/2014 osutatud kõlblikkuskriteeriumidele ning vähendab CO2 heidet vähemalt 1 g CO2/km võrreldes sama etalon-välisvalgustite komplektiga.
                  
               
                     (6)
                  
                  
                     Lisaks sõiduki välisvalgustitele, mille puhul on tõhusate valgusdioodlampide kasutamine juba varasemates tüübikinnitust käsitlevates rakendusotsustes heaks kiidetud, osutatakse taotluses ka tõhusate valgusdioodlampide kasutamisele pöördelaternate, staatiliste kohanevate valgustite, ülemiste ääretulelaternate ja küljeääretulelaternate puhul. Kuna neid tulesid ei lülitata sisse NEDC-põhise katse käigus tehtavate mõõtmiste ajal, on asjakohane kiita heaks tõhusate valgusdiood-välislampide kasutamine ka nendes tuledes.
                  
               
                     (7)
                  
                  
                     Taotluses on esitatud meetod, mille abil tehakse kindlaks CO2 heite vähenemine tänu tõhusatele valgusdiood-välisvalgustitele, mida kasutatakse bensiinil, diislikütusel, veeldatud naftagaasil (LPG), surumaagaasil (CNG) või E85-l töötada saava sisepõlemismootoriga väikestes tarbesõidukites.
                  
               
                     (8)
                  
                  
                     Võttes arvesse E85 piiratud kättesaadavust liidu turul tervikuna, ei peeta kõnealuse kütuse eristamist bensiinist katsemetoodika kohaldamisel põhjendatuks.
                  
               
                     (9)
                  
                  
                     Taotlejad on esitanud uuringud, mis kinnitavad, et väikeste tarbesõidukite ja sõiduautode kasutusmudelid on sõidukite välisvalgustuse osas piisavalt sarnased, et väikeste tarbesõidukite suhtes saaks kohaldada sama metoodikat, mis on sätestatud varasemates rakendusotsustes.
                  
               
                     (10)
                  
                  
                     Kuid pöördelaternate, staatiliste kohanevate valgustite, ülemiste ääretulelaternate ja küljeääretulelaternate puhul, mida varasemad rakendusotsused ei hõlma, on taotlejad teinud ettepaneku lisada katsemetoodikasse konkreetsed kasutustegurid ja energiatarbimise väärtused. Kuna taotlejate poolt nende tulede jaoks välja pakutud kasutustegurid ja energiatarbimise väärtused annavad tulemuseks väärtused, mida võib pidada konservatiivseteks, on asjakohane lisada need tegurid ja väärtused katsemetoodikasse.
                  
               
                     (11)
                  
                  
                     Metoodikat tuleks täiendada ka selleks, et oleks võimalik arvesse võtta lähituledes kasutatavate kohanduvate esitulede süsteemide (AFS) olemasolu.
                  
               
                     (12)
                  
                  
                     Neid täiendusi arvesse võttes tuleks katsemetoodikat pidada sobivaks, et teha kindlaks CO2 heite vähenemine, mis tuleneb innovatiivse tehnoloogialahenduse kasutamisest väikestes tarbesõidukites.
                  
               
                     (13)
                  
                  
                     Tootjatel peaks olema võimalus taotleda tüübikinnitusasutuselt tõhusate valgusdiood-välisvalgustite kasutamisest tuleneva CO2 heite vähenemise sertifitseerimist, kui käesolevas otsuses sätestatud tingimused on täidetud. Selleks peaksid tootjad tagama, et sertifitseerimistaotlusele on lisatud sõltumatu sertifitseeritud asutuse kontrolliaruanne, milles kinnitatakse, et kõnealune innovatiivne tehnoloogialahendus vastab käesolevas otsuses sätestatud tingimustele ning et heite vähenemine on kindlaks tehtud vastavalt käesolevas otsuses sätestatud katsemetoodikale.
                  
               
                     (14)
                  
                  
                     Selleks et hõlbustada innovatiivse tehnoloogialahenduse laiemat kasutuselevõttu uutes sõidukites, peaks tootjal olema ka võimalus esitada üksainus taotlus mitmest tõhusast valgusdiood-välisvalgustist tuleneva CO2 heite vähenemise sertifitseerimiseks ühe sertifitseerimistaotlusega. Siiski on asjakohane tagada, et selle võimaluse kasutamisel kohaldatakse mehhanismi, mis stimuleerib ainult selliste tõhusate valgusdiood-välisvalgustite kasutuselevõttu, mis on tõhusaimad.
                  
               
                     (15)
                  
                  
                     Tüübikinnitusasutuse ülesanne on põhjalikult kontrollida, kas käesolevas otsuses sätestatud tingimused innovatiivse tehnoloogialahenduse kasutamisest tuleneva CO2 heite vähenemise sertifitseerimiseks on täidetud. Sertifitseerimise korral peaks vastutav tüübikinnitusasutus tagama, et kõik sertifitseerimisel arvesse võetud elemendid kantakse katsearuandesse, mida hoitakse koos kontrolliaruandega, ning et see teave tehakse taotluse korral komisjonile kättesaadavaks.
                  
               
                     (16)
                  
                  
                     Selleks et määrata ökoinnovatsiooni üldkood, mida Euroopa Parlamendi ja nõukogu direktiivi 2007/46/EÜ (10) I, VIII ja IX lisa kohaselt kasutatakse asjakohastes tüübikinnitusdokumentides, on vaja määrata kõnealusele innovatiivsele tehnoloogialahendusele individuaalne kood.
                  
               
                     (17)
                  
                  
                     Alates 2021. aastast tehakse tootjate CO2 eriheite sihttasemete järgimine kindlaks komisjoni määruses (EL) 2017/1151 (11) sätestatud kergsõidukite ülemaailmse ühtlustatud katsemenetluse (WLTP) kohaselt kindlaks tehtud CO2 heite alusel. Seetõttu võib käesoleva otsuse kohaselt sertifitseeritud innovatiivse tehnoloogialahenduse abil saavutatud CO2 heite vähenemist tootjate CO2 eriheite keskmise taseme arvutamisel arvesse võtta üksnes 2020. kalendriaastal,
                  
               ON VASTU VÕTNUD KÄESOLEVA OTSUSE:
         
            Artikkel 1
            Innovatiivne tehnoloogialahendus
            Tõhusate valgusdioodide kasutamine sõiduki välisvalgustites kiidetakse heaks määruse (EL) 2019/631 artiklis 11 sätestatud innovatiivse tehnoloogialahendusena, mida kasutatakse bensiinil, diislikütusel, veeldatud naftagaasil (LPG), surumaagaasil (CNG) või E85-l või nende kütuste kombinatsioonil töötada saava sisepõlemismootoriga väikestes tarbesõidukites, kui seda kasutatakse ühes või mitmes järgmistest sõiduki välisvalgustitest:
            
                        a)
                     
                     
                        lähitulelatern (kaasa arvatud kohanduvate esitulede süsteem);
                     
                  
                        b)
                     
                     
                        kaugtulelatern;
                     
                  
                        c)
                     
                     
                        eesmine ääretulelatern;
                     
                  
                        d)
                     
                     
                        eesmine udutulelatern;
                     
                  
                        e)
                     
                     
                        tagumine udutulelatern;
                     
                  
                        f)
                     
                     
                        eesmine suunatulelatern;
                     
                  
                        g)
                     
                     
                        tagumine suunatulelatern;
                     
                  
                        h)
                     
                     
                        numbritulelatern;
                     
                  
                        i)
                     
                     
                        tagurdustulelatern;
                     
                  
                        j)
                     
                     
                        pöördelatern;
                     
                  
                        k)
                     
                     
                        staatiline kohanev valgusti;
                     
                  
                        l)
                     
                     
                        ülemised ääretulelaternad;
                     
                  
                        m)
                     
                     
                        küljeääretulelaternad.
                     
                  
         
            Artikkel 2
            CO2 heite vähenemise sertifitseerimistaotlus
            
               1.   Tootja võib taotleda tüübikinnitusasutuselt ühe või mitme tõhusa valgusdiood-välisvalgusti kasutamisest tuleneva CO2 heite vähenemise sertifitseerimist käesoleva otsuse alusel.
            
            
               2.   Tootja tagab, et sertifitseerimistaotlusele on lisatud sõltumatu ja sertifitseeritud asutuse kontrolliaruanne, milles kinnitatakse, et artiklis 1 sätestatud tingimused on täidetud.
            
            
               3.   Kui heite vähenemine on sertifitseeritud kooskõlas artikliga 3, tagab tootja, et sertifitseeritud CO2 heite vähenemine ja artikli 4 lõikes 1 osutatud ökoinnovatsiooni kood registreeritakse asjaomaste sõidukite vastavustunnistusel.
            
         
         
            Artikkel 3
            CO2 heite vähenemise sertifitseerimine
            
               1.   Tüübikinnitusasutus tagab, et innovatiivse tehnoloogialahenduse kasutamisega saavutatud CO2 heite vähenemine on kindlaks määratud lisas sätestatud metoodika abil.
            
            
               2.   Kui tootja taotleb ühe sõidukiversiooniga seoses CO2 heite vähenemise sertifitseerimist rohkem kui ühe artiklis 1 osutatud tõhusa valgusdiood-välisvalgusti puhul, teeb tüübikinnitusasutus kindlaks, milline katsetatud tõhus valgusdiood-välisvalgusti vähendab CO2 heidet kõige vähem, ja märgib asjakohastesse tüübikinnitusdokumentidesse selle väikseima väärtuse. Seda väärtust kasutatakse lõike 4 kohaldamisel.
            
            
               3.   Kui innovatiivne tehnoloogialahendus on paigaldatud kahekütuselisele või segakütuselisele sõidukile, registreerib tüübikinnitusasutus CO2 heite vähenemise järgmiselt:
               
                           a)
                        
                        
                           bensiini ja gaaskütuseid kasutavate kahekütuseliste sõidukite puhul CO2 heite vähenemise väärtus veeldatud naftagaasi või surumaagaasi kasutamisel;
                        
                     
                           b)
                        
                        
                           bensiini ja E85 kasutavate segakütuseliste sõidukite puhul CO2 heite vähenemise väärtus bensiini kasutamisel.
                        
                     
            
               4.   Tüübikinnitusasutus kannab lõigete 1 ja 2 kohaselt kindlaks tehtud sertifitseeritud CO2 heite vähenemise ja artikli 4 lõikes 1 osutatud ökoinnovatsiooni koodi asjakohastesse tüübikinnitusdokumentidesse.
            
            
               5.   Tüübikinnitusasutus registreerib kõik sertifitseerimise aluseks olevad elemendid katsearuandes, säilitab katsearuannet koos artikli 2 lõikes 2 osutatud kontrolliaruandega ning teeb selle teabe taotluse korral komisjonile kättesaadavaks.
            
            
               6.   Tüübikinnitusasutus tõendab CO2 heite vähenemist üksnes juhul, kui ta leiab, et innovatiivne tehnoloogialahendus vastab artiklis 1 sätestatud tingimustele, ja kui CO2 heite vähenemine on 1 g CO2/km või suurem, nagu on sätestatud rakendusmääruse (EL) nr 427/2014 artikli 9 lõike 1 punktis a.
            
         
         
            Artikkel 4
            Ökoinnovatsioonikood
            
               1.   Käesoleva otsusega heaks kiidetud innovatiivsele tehnoloogialahendusele määratakse ökoinnovatsiooni kood nr 34.
            
            
               2.   Kõnealuse ökoinnovatsiooni koodiga registreeritud sertifitseeritud CO2 heite vähenemist võib arvesse võtta üksnes tootjate 2020. kalendriaasta keskmise eriheite arvutamisel.
            
         
         
            Artikkel 5
            Jõustumine
            Käesolev otsus jõustub kahekümnendal päeval pärast selle avaldamist Euroopa Liidu Teatajas.
         
         
            Brüssel, 24. august 2020
            
               
                  Komisjoni nimel
               
               
                  eesistuja
               
               Ursula VON DER LEYEN
            
         
         
            (1)  ELT L 111, 25.4.2019, lk 13.
         
            (2)  Komisjoni 25. aprilli 2014. aasta rakendusmäärus (EL) nr 427/2014, millega kehtestatakse väikeste tarbesõidukite vähese CO2 heitega uuenduslike tehnoloogiate heakskiitmise ja sertifitseerimise kord vastavalt Euroopa Parlamendi ja nõukogu määrusele (EL) nr 510/2011 (ELT L 125, 26.4.2014, lk 57).
         
            (3)  Euroopa Parlamendi ja nõukogu 23. aprilli 2009. aasta määrus (EÜ) nr 443/2009, millega kehtestatakse uute sõiduautode heitenormid väikesõidukite süsinikdioksiidiheite vähendamist käsitleva ühenduse tervikliku lähenemisviisi raames (ELT L 140, 5.6.2009, lk 1).
         
            (4)  https://circabc.europa.eu/sd/a/a19b42c8-8e87-4b24-a78b-9b70760f82a9/July%202018%20Technical%20Guidelines.pdf
         
            (5)  Komisjoni 18. juuli 2008. aasta määrus (EÜ) nr 692/2008, millega rakendatakse ja muudetakse Euroopa Parlamendi ja nõukogu määrust (EÜ) nr 715/2007, mis käsitleb mootorsõidukite tüübikinnitust seoses väikeste sõiduautode ja kommertsveokite (Euro 5 ja Euro 6) heitmetega ning sõidukite remondi- ja hooldusteabe kättesaadavust (ELT L 199, 28.7.2008, lk 1).
         
            (6)  Komisjoni 10. märtsi 2014. aasta rakendusotsus 2014/128/EL, millega lubatakse kasutada valgusdioodidega lähitulemoodulit „E-light“ kui innovatiivset tehnoloogiat sõiduautode CO2 heite vähendamiseks vastavalt Euroopa Parlamendi ja nõukogu määrusele (EÜ) nr 443/2009 (ELT L 70, 11.3.2014, lk 30).
         
            (7)  Komisjoni 9. veebruari 2015. aasta rakendusotsus (EL) 2015/206, millega lubatakse kasutada Daimler AG tõhusaid valgusdiood-välisvalgusteid kui uudset tehnilist lahendust sõiduautode CO2 heite vähendamiseks vastavalt Euroopa Parlamendi ja nõukogu määrusele (EÜ) nr 443/2009 (ELT L 33, 10.2.2015, lk 52).
         
            (8)  Komisjoni 5. veebruari 2016. aasta rakendusotsus (EL) 2016/160, millega lubatakse kasutada Toyota Motor Europe’i tõhusaid valgusdiood-välisvalgusteid kui uudset tehnilist lahendust sõiduautode CO2 heite vähendamiseks vastavalt Euroopa Parlamendi ja nõukogu määrusele (EÜ) nr 443/2009 (ELT L 31, 6.2.2016, lk 70).
         
            (9)  Komisjoni 14. aprilli 2016. aasta rakendusotsus (EL) 2016/587, millega kiidetakse heaks sõidukite tõhusates valgusdiood-välisvalgustites kasutatav tehnoloogia kui uuenduslik tehnoloogia sõiduautode CO2 heite vähendamiseks vastavalt Euroopa Parlamendi ja nõukogu määrusele (EÜ) nr 443/2009 (ELT L 101, 16.4.2016, lk 17).
         
            (10)  Euroopa Parlamendi ja nõukogu 5. septembri 2007. aasta direktiiv 2007/46/EÜ, millega kehtestatakse raamistik mootorsõidukite ja nende haagiste ning selliste sõidukite jaoks mõeldud süsteemide, osade ja eraldi seadmestike kinnituse kohta (raamdirektiiv) (ELT L 263, 9.10.2007, lk 1).
         
            (11)  Komisjoni 1. juuni 2017. aasta määrus (EL) 2017/1151, millega täiendatakse Euroopa Parlamendi ja nõukogu määrust (EÜ) nr 715/2007, mis käsitleb mootorsõidukite tüübikinnitust seoses väikeste sõiduautode ja kommertsveokite heitmetega (Euro 5 ja Euro 6) ning sõidukite remondi- ja hooldusteabe kättesaadavust, ning millega muudetakse Euroopa Parlamendi ja nõukogu direktiivi 2007/46/EÜ ning komisjoni määrust (EÜ) nr 692/2008 ja komisjoni määrust (EL) nr 1230/2012 ning tunnistatakse kehtetuks määrus (EÜ) nr 692/2008 (ELT L 175, 7.7.2017, lk 1).
      
      
         
            LISA
            
               Väikestes tarbesõidukites kasutamiseks ette nähtud tõhusate valgusdiood-välisvalgustitega saavutatava CO2 heite vähenemise määramise metoodika, mis tugineb uuele Euroopa sõidutsüklile
            
            1.   SISSEJUHATUS
            Käesolevas lisas on sätestatud metoodika, mis võimaldab kindlaks teha CO2 (süsinikdioksiidi) heite vähenemise määra, mis saavutatakse artiklis 1 nimetatud ühte valgusdioodvalgustit või valgusdioodvalgustite asjakohast kombinatsiooni sisaldavate tõhusate sõiduki välisvalgustite kasutamisel sisepõlemismootori jõul töötavates N1-kategooria väikestes tarbesõidukites.
            2.   KATSETINGIMUSED
            Katsetingimused peavad olema kooskõlas ÜRO Euroopa Majanduskomisjoni (UNECE) eeskirjade nr 4 (1), 6 (2), 7 (3), 19 (4), 23 (5), 38 (6), 48 (7), 91 (8) 100 (9), 112 (10), 119 (11) ja 123 (12) (1) nõuetega. Võimsustarve tehakse kindlaks vastavalt ÜRO Euroopa Majanduskomisjoni (UNECE) eeskirja nr 112 punktile 6.1.4 ning sama eeskirja 10. lisa punktidele 3.2.1 ja 3.2.2.
            Kui kohanduvate esitulede süsteem (AFS) on hõlmatud vähemalt kahe klassiga UNECE eeskirja nr 123 klassidest C, E, V või W (vt tabel 1), tuleb võimsustarbe mõõtmised teha iga valgusdioodi valgustugevuse klassi (Pk) korral, kus k vastab igale tabelis 1 täpsustatud klassile, nagu on määratletud UNECE eeskirjas nr 123.
            Kui tehnilise teenistusega on kokku lepitud, et klass C on valgusdioodi esindava/keskmise valgustugevusega sõiduki asjaomase rakenduse jaoks, mõõdetakse võimsustarvet samal viisil nagu mis tahes muu kombinatsiooni kuuluva valgusdiood-välisvalgusti puhul.
            
               Tabel 1
            
            
               Kohanduvate esitulede süsteemi klassid
            
            
                        Klass
                     
                     
                        Vt UNECE eeskirja nr 123 punkt 1.3 ja allmärkus 2.
                     
                     
                        Protsent (%) valgusdioodvalgusallika valgustugevusest
                     
                     
                        Aktiveerimisrežiim  (*1)
                        
                     
                  
                        C
                     
                     
                        Põhilised lähituled (maanteesõit)
                     
                     
                        100
                     
                     
                        50 km/h < kiirus < 100 km/h
                        Või kui ühtegi teist lähitulede klassi (V, W, E) ei ole aktiveeritud
                     
                  
                        V
                     
                     
                        Linnasõit
                     
                     
                        85
                     
                     
                        Kiirus < 50 km/h
                     
                  
                        E
                     
                     
                        Kiirteesõit
                     
                     
                        110
                     
                     
                        Kiirus > 100 km/h
                     
                  
                        W
                     
                     
                        Ebasoodsad tingimused
                     
                     
                        90
                     
                     
                        Esiklaasipuhastite töö kestus > 2 minutit
                     
                  2.1.   Katseseadmed
            
            Kasutatakse järgmisi katseseadmeid:
            
                        —
                     
                     
                        toiteplokk (muudetava pinge allikas);
                     
                  
                        —
                     
                     
                        kaks digitaalset multimeetrit, üks alalisvoolu ja teine alalispinge mõõtmiseks.
                     
                  Joonisel 1 on kujutatud ühte võimalust, kuidas ühendada toiteplokiga alalispinge voltmeeter.
            
               
            2.2.   Võimsustarbe vähenemise määramine
            
            2.2.1.   Võimsustarbe mõõtmine
            
            Iga kombinatsiooni kuuluva tõhusa valgusdiood-välisvalgusti puhul tehakse mõõtmine pingel 13,2 V. Elektroonilise juhtimisseadmega juhitavate valgusdioodmoodulite korral tehakse mõõtmine taotleja osutatud viisil.
            Tootja võib taotleda täiendavate voolumõõtmiste tegemist muul pingel, kui selle vajadust saab tõendada tõendavate dokumentide põhjal.
            Igal juhul tuleb igal pingel teha järjest vähemalt viis mõõtmist (n). Rakendatud pinge ja mõõdetud vool tuleb esitada nelja kümnendkoha täpsusega.
            Tarbitava võimsuse leidmiseks korrutatakse pinge mõõdetud vooluga. Iga tõhusa valgusdiood-välisvalgusti () keskmine võimsustarve arvutatakse valemi 1 kohaselt ning igas arvutuses võetakse arvesse neli kümnendkohta. Kui valgusdioodlampide elektriga varustamiseks kasutatakse samm-mootorit või elektroonilist juhtimisseadet, ei võeta mõõtmisel arvesse kõnealuse komponendi koormust.
            
               Valem 1
            
            
               
            kus
            
                        
                           
                     
                     
                        on sõiduki iga valgusdioodvalgusti i testitud pinge;
                     
                  
                        
                           
                     
                     
                        on sõiduki iga valgusdioodvalgusti i mõõdetud vool;
                     
                  
                        n
                     
                     
                        on mõõtmiste arv valimi kohta;
                     
                  
                        j
                     
                     
                        viitab võimsustarbe üksikule mõõtmisele.
                     
                  Kohanduvate esitulede süsteemi puhul arvutatakse valemi 2 abil võimsustarve () [W] iga klassi k puhul valgusdioodi keskmise võimsustarbena, mis on kaalutud lähtudes NEDC kiirusvahemiku ajalisest kaalust.
            
               Valem 2
            
            
               
            kus
            
                        
                           
                     
                     
                        on võimsustarve valgusdioodi valgustugevuse puhul iga klassi k puhul n järjestikuste mõõtmiste keskmisena.
                     
                  
                        K
                     
                     
                        on kohanduvate esitulede süsteemiga seotud klasside arv.
                     
                  
                        NEDC_share
                     
                     
                        on NEDC kiirusvahemiku ajaline kaal igas klassis, nagu on määratletud tabelis 2.
                     
                  
               Tabel 2
            
            
               NEDC kiirusvahemiku ajaline kaal
            
            
                        Kiirusvahemik
                     
                     
                        NEDC_share
                     
                  
                        < 50 km/h
                     
                     
                        0,6805
                     
                  
                        50–100 km/h
                     
                     
                        0,2881
                     
                  
                        > 100 km/h
                     
                     
                        0,0314
                     
                  Kui kohanduvate esitulede süsteem ei kuulu tabelis 1 nimetatud kõiki nelja klassi, määratakse puuduvad klassid NEDC_share klassi C.
            2.2.2.   Võimsustarbe vähenemise arvutamine
            
            Iga tõhusa valgusdiood-välisvalgustiga (ΔPi) saavutatud võimsustarbe vähenemine [W] arvutatakse valemi 3 järgi.
            
               Valem 3
            
            
               
            kus
            
                        
                           
                     
                     
                        on võrdlusalusena kasutatava sõidukivalgusti i võimsustarve [W];
                     
                  
                        
                           
                     
                     
                        on ökoinnovatsiooni kriteeriumidele vastava sõidukivalgusti i keskmine võimsustarve [W].
                     
                  Eri võrdlusalusena kasutatavate sõidukivalgustite võimsustarve on esitatud tabelis 3.
            
               Tabel 3
            
            
               
                  Eri võrdlusalusena kasutatavate sõidukivalgustite võimsustarve
               
            
            
                        Sõidukivalgusti
                     
                     
                        Võimsustarve (PB) [W]
                     
                  
                        Lähitulelatern
                     
                     
                        137
                     
                  
                        Kaugtulelatern
                     
                     
                        150
                     
                  
                        Eesmine ääretulelatern
                     
                     
                        12
                     
                  
                        Numbritulelatern
                     
                     
                        12
                     
                  
                        Eesmine udutulelatern
                     
                     
                        124
                     
                  
                        Tagumine udutulelatern
                     
                     
                        26
                     
                  
                        Eesmine suunatulelatern
                     
                     
                        13
                     
                  
                        Tagumine suunatulelatern
                     
                     
                        13
                     
                  
                        Tagurdustulelatern
                     
                     
                        52
                     
                  
                        Pöördelatern
                     
                     
                        44
                     
                  
                        Staatiline kohanev valgusti
                     
                     
                        44
                     
                  
                        Ülemised ääretulelaternad (sõiduki laius > 2,1 m)
                     
                     
                        12
                     
                  
                        Küljeääretulelaternad (sõiduki pikkus > 6 m)
                     
                     
                        24
                     
                  3.   CO2 HEITE VÄHENEMISE ARVUTAMINE
            CO2 heite vähenemine arvutatakse valemiga 4.
            
               Valem 4
            
            
               
            kus,
            
                        v
                     
                     
                        on NEDC keskmine kiirus, mis on 33,58 km/h;
                     
                  
                        ηA
                        
                     
                     
                        on generaatori kasutegur, mis on 0,67;
                     
                  
                        UFi
                        
                     
                     
                        on sõidukivalgusti i kasutustegur, nagu on märgitud tabelis 4;
                     
                  
                        VPe
                        
                     
                     
                        on kütuse erikulu iga heakskiidetud kütuse puhul, nagu on märgitud tabelis 5;
                     
                  
                        CF
                     
                     
                        on kütuse teisendustegur, nagu on märgitud tabelis 6.
                     
                  
               Tabel 4
            
            
               Erinevate sõidukivalgustite kasutustegurid
            
            
                        Sõidukivalgusti
                     
                     
                        Kasutustegur (UF)
                     
                  
                        Lähitulelatern
                     
                     
                        0,33
                     
                  
                        Kaugtulelatern
                     
                     
                        0,03
                     
                  
                        Eesmine ääretulelatern
                     
                     
                        0,36
                     
                  
                        Numbritulelatern
                     
                     
                        0,36
                     
                  
                        Eesmine udutulelatern
                     
                     
                        0,01
                     
                  
                        Tagumine udutulelatern
                     
                     
                        0,01
                     
                  
                        Eesmine suunatulelatern
                     
                     
                        0,15
                     
                  
                        Tagumine suunatulelatern
                     
                     
                        0,15
                     
                  
                        Tagurdustulelatern
                     
                     
                        0,01
                     
                  
                        Pöördelatern
                     
                     
                        0,025
                     
                  
                        Staatiline kohanev valgusti
                     
                     
                        0,039
                     
                  
                        Ülemised ääretulelaternad (sõiduki laius > 2,1 m)
                     
                     
                        0,36
                     
                  
                        Küljeääretulelaternad (sõiduki pikkus > 6 m)
                     
                     
                        0,36
                     
                  
               
            
               Tabel 5
            
            
               Kütuse erikulu
            
            
                        Mootoritüüp
                     
                     
                        Kütuse erikulu VPe [l/kWh]
                     
                  
                        Bensiini-/E85-mootor
                     
                     
                        0,264
                     
                  
                        Turboülelaaduriga bensiini-/E85-mootor
                     
                     
                        0,280
                     
                  
                        Diiselmootor
                     
                     
                        0,220
                     
                  
                        Vedelgaasimootor
                     
                     
                        0,342
                     
                  
                        Turboülelaaduriga vedelgaasimootor
                     
                     
                        0,363
                     
                  
                         
                     
                     
                        Kütuse erikulu VPe [m3/kWh]
                     
                  
                        Surumaagaasimootor (G20)
                     
                     
                        0,259
                     
                  
                        Turboülelaaduriga surumaagaasimootor (G20)
                     
                     
                        0,275
                     
                  
               
            
               Tabel 6
            
            
               Kütuse teisendustegur
            
            
                        
                           Kütuseliik
                        
                     
                     
                        
                           Teisendustegur (CF) [g CO2/l]
                        
                     
                  
                        Bensiini-/E85-mootor
                     
                     
                        2 330 
                     
                  
                        Diiselmootor
                     
                     
                        2 640 
                     
                  
                        Vedelgaasimootor
                     
                     
                        1 629 
                     
                  
                         
                     
                     
                        Teisendustegur (CF) [g CO2/m3]
                     
                  
                        Surumaagaasimootor (G20)
                     
                     
                        1 795 
                     
                  4.   CO2 HEITE VÄHENEMISE MÕÕTEMÄÄRAMATUSE ARVUTAMINE
            4.1.   Üldmeetod
            
            CO2 heite vähenemise mõõtemääramatus () [W] arvutatakse valemiga 5.
            
               Valem 5
            
            
               
            kus
            
                        m
                     
                     
                        on valgusdiood-välisvalgustite arv katsetatud kombinatsioonis;
                     
                  
                        
                           
                     
                     
                        on ökoinnovatsioonide kriteeriumile vastavasse sõidukisse paigaldatud iga i. valgusdioodvalgustiga saavutatud võimsustarbe statistiline viga, mis arvutatakse valemi 6 järgi.
                     
                  
               Valem 6
            
            
               
            Kohanduvate esitulede süsteemi puhul arvutatakse võimsustarbe () [W] statistiline viga aga valemite 7 ja 8 järgi.
            
               Valem 7
            
            
               
            
               Valem 8
            
            
               
            kus
            
                        n
                     
                     
                        on võimsustarbe mõõtmiste arv, mis peab olema vähemalt 5, nagu on näidatud punktis 2.2.1;
                     
                  
                        i
                     
                     
                        on iga sõidukivalgusti number;
                     
                  
                        j
                     
                     
                        viitab võimsustarbe üksikule mõõtmisele;
                     
                  
                        
                           
                     
                     
                        on n väärtuse keskmine Pk;
                     
                  
                        K
                     
                     
                        on kohanduva esitulede süsteemiga seotud klasside arv.
                     
                  5.   ÜMARDAMINE
            CO2 heite vähenemist () ja CO2 heite vähenemise mõõtemääramatust () ümardatakse kaks kümnendkohta.
            CO2 heite vähenemise arvutustes kasutatakse kõiki suurusi ümardamata või need ümardatakse sellise vähima kümnendkohtade arvuni, et sellest tekkiv suurim kogumõju vähenemisele (st kõikide väärtuste ümardamise tulemus) jääks väiksemaks kui 0,25 g CO2/km.
            6.   CO2 HEITE VÄHENEMISE MIINIMUMMÄÄRAGA VÕRDLEMINE
            Iga suure tõhususega valgusdioodvalgustitega varustatud sõiduki tüübi, variandi ja versiooni puhul tuleb tagada, et on täidetud rakendusmääruse (EL) nr 427/2014 artikli 9 lõike 1 punktis a kindlaksmääratud miinimummäära kriteerium.
            Miinimummäära kriteeriumi täitmise kontrollimisel võtab tüübikinnitusasutus vastavalt valemile 9 arvesse punktis 3 kindlaksmääratud CO2 heite vähenemist ja punktis 4 kindlaksmääratud mõõtemääramatust.
            
               Valem 9
            
            
               
            kus:
            
                        MT
                     
                     
                        on miinimummäär, mis on 1 g CO2/km;
                     
                  
                        
                           
                     
                     
                        on CO2 heite vähenemine [g CO2/km], nagu on märgitud punktis 3;
                     
                  
                        
                           
                     
                     
                        on CO2 heite vähenemise mõõtemääramatus, mis arvutatakse vastavalt punktile 4 [g CO2/km].
                     
                  7.   CO2 HEITE VÄHENEMISE SERTIFITSEERIMINE
            Tüübikinnitusasutus tõendab punkti 3 kohaselt CO2 heite vähenemist valgusdioodvalgustussüsteemi ja võrdlusalusena kasutatavate halogeenlampidega tehtud mõõtmiste põhjal, kasutades käesolevas lisas määratletud katsemetoodikat. Kui CO2 heite vähenemine on väiksem kui rakendusmääruse (EL) nr 427/2014 artikli 9 lõikes 1 määratletud miinimummäär, kohaldatakse kõnealuse määruse artikli 11 lõike 2 teist lõiku.
            
               (1)  (1) ELT L 4, 7.1.2012, lk 17, (2) ELT L 213, 18.7.2014, lk 1, (3) ELT L 285, 30.9.2014, lk 1, (4) ELT L 250, 22.8.2014, lk 1, (5) ELT L 237, 8.8.2014, lk 1, (6) ELT L 148, 12.6.2010, lk 55, (7) ELT L 323, 6.12.2011, lk 46, (8) ELT L 164, 30.6.2010, lk 69, (9) ELT L 302, 28.11.2018, lk 114, (10) ELT L 250, 22.8.2014, lk 67, (11) ELT L 89, 25.3.2014, lk 101, (12) ELT L 222, 24.8.2010, lk 1.
            
               (*1)  Aktiveerimiskiirust tuleb kontrollida iga sõiduki taotluse puhul vastavalt UNECE eeskirja nr 48 6. jaotise punkti 6.22 alapunktidele 6.22.7.4.1 (klass C), 6.22.7.4.2 (klass V), 6.22.7.4.3 (klass E) ja 6.22.7.4.4 (klass W).